Държавен вестник, бр. 107, 2013 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  107
се осъществяват от заместник-председател, 
определен със заповед на председателя на 
агенцията за всеки конкретен случай.
(3) Извън случаите по ал. 2 председателят 
на агенцията може да делегира със заповед 
част от своите правомощия по чл. 4 на за-
местник-председателите.
(4) Председателят на агенцията разрешава 
отпуските на заместник-председателите на 
агенцията и ги командирова в страната, а 
в чужбина – ако е упълномощен за това от 
министър-председателя. 
Чл. 6. Председателят на агенцията е орган 
по назначаването и работодател на служите-
лите в агенцията.
Чл. 7. Председателят на агенцията със запо-
вед утвърждава вътрешни правила, методики 
и указания, свързани с дейността на агенци-
ята, в т. ч. за организацията на работната 
заплата. Със заповед на председателя могат 
да се уреждат и други въпроси, свързани с 
организацията на работа на администрацията 
на агенцията. 
Чл. 8. (1) Консултативните съвети по чл. 9 
ЗБИЯЕ подпомагат дейността на председателя, 
като по негово искане дават становища по 
въпроси на ядрената безопасност и радиаци-
онната защита.
(2) Дейността на консултативните съвети 
се финансира от бюджета на агенцията.
Г л а в а  т р е т а
СТРУКТУРА И ФУНКЦИИ НА АДМИНИ-
СТРАЦИЯТА НА АГЕНЦИЯТА
Раздел I
Общи разпоредби
Чл. 9. Администрацията на агенцията 
подпомага председателя на агенцията при 
осъществяване на неговите правомощия, оси-
гурява технически дейността му и извършва 
дейности по административното обслужване 
на юридическите лица и гражданите.
Чл. 10. (1) Администрацията на агенци-
ята е организирана в една главна дирекция 
и четири дирекции, разпределени в обща и 
специализирана администрация и звено за 
вътрешен одит.
(2) Със заповед на председателя на аген-
цията се създават, преобразуват и закриват 
отдели и сектори в рамките на дирекциите по 
ал. 1, с която се определя и разпределението 
на функциите на тези звена.
Чл. 11. (1) Общата численост на персонала 
на агенцията е 114 щатни бройки, включително 
председател и двама заместник-председатели.
(2) Разпределението на персонала в отдел-
ните организационни структури и админи-
стративни звена се определя с приложението. 
Раздел II
Главен секретар
Чл. 12. (1) Главният секретар осъществява 
административното ръководство на адми-
нистрацията на агенцията в изпълнение на 
законните разпореждания на председателя и 
се отчита за своята дейност пред него.
(2) Главният секретар:
1. ръководи, координира и контролира 
функционирането на администрацията за 
точното спазване на нормативните актове;
2. осигурява необходимите условия за нор-
мална и ефективна работа на административ-
ните звена на агенцията на организационно 
и техническо равнище;
3. осигурява цялостната организация по 
провеждане на оценяване изпълнението на 
служителите в администрацията на агенцията, 
повишаване в държавна служба и обучението 
на персонала;
4. организира и контролира работата с до-
кументите и другите носители на информация 
и съхраняването им, както и опазването на 
служебната и държавната тайна;
5. организира ползването на недвижими 
имоти и движими вещи – държавна собстве-
ност, предоставени на агенцията;
6. организира изготвянето на проект на 
бюджет на агенцията; 
7. изготвя ежегоден доклад за състояни-
ето на администрацията и го представя на 
председателя;
8. следи за законосъобразното и целесъо-
бразното разходване на финансовите и матери-
алните средства, предоставени на агенцията;
9. организира разпределението на задачи-
те за изпълнение между административните 
звена на агенцията;
10. осъществява общата координация на 
администрацията на агенцията с администра-
циите на другите органи на изпълнителната 
власт;
11. организира работата с предложенията 
и сигналите в съответствие с разпоредбите 
на глава осма от Административнопроцесу-
алния кодекс; 
12. изпълнява и други функции, произтича-
щи от нормативен акт, или задачи, възложени 
му от председателя на агенцията.
(3) При отсъствие на главния секретар 
неговите функции за всеки конкретен случай 
се изпълняват от определен от председателя 
на агенцията директор на дирекция.
Раздел III
Служител по сигурността на информацията 
и финансов контрольор
Чл. 13. (1) Служителят по сигурността на 
информацията и финансовият контрольор се 
назначават от председателя на агенцията и 
са му пряко подчинени.